15/06/2018 | Administración LocalMunicipal
Ames
Aprobación definitiva da primeira modificación puntual do Regulamento do Fondo de Acción Social do Concello de Ames

ANUNCIO Aprobación definitiva da primeira modificación puntual do Regulamento do Fondo de Acción Social do Concello de Ames En sesión plenaria celebrada o 5 de abril de 2018 prestouse aprobación inicial á primeira modificación puntual do Regulamento do Fondo de Acción Social do Concello de Ames. Dito acordo de aprobación inicial foi sometido a exposición pública por prazo de 30 días hábiles, no Boletín Oficial da Provincia núm.75, de 20 de abril de 2018, e no taboleiro de anuncios da sede electrónica municipal, sen que durante o referido prazo fora presentada ningunha reclamación. De conformidade ao acordo plenario de 5 de abril de 2018, ao non terse presentado ningunha reclamación durante o prazo de exposición pública, o acordo de aprobación inicial quedou elevado a definitivo de forma automática. En cumprimento do previsto no artigo 70.2 da Lei 7/1985, de 2 de abril, reguladora das bases do réxime local, faise público o texto da modificación do regulamento definitivamente aprobada, que afecta unicamente ó artigo 12 e a Disposición Adicional Quinta que pasarán a ter a seguinte redacción: REGULAMENTO DO FONDO DE ACCIÓN SOCIAL DO CONCELLO DE AMES Artigo 12.–Distribución da partida de melloras sociais. Previamente á tramitación de calquera outro tipo de subvención, resolveranse as correspondentes ás subvención por fillos, cónxuxe ou persoa a cargo do beneficiario con discapacidade física, psíquica ou sensorial ou persoas en situación de dependencia e as axudas para tratamentos sanitarios non contemplados na sanidade pública, que terán a consideración de preferentes. En calquera caso, as contías destinadas a estes conceptos serán aboadas na súa integridade ata o límite do total asignado para o conxunto da acción social establecido para cada exercicio, sendo transferibles as cantidades sobrantes aos restantes conceptos especificados no presente Regulamento. O sobrante da partida presupostaría destinada ao fondo de acción social, unha vez descontada a cantidade destinada ao grupo preferente, repartiranse entre os conceptos subvencionables nas seguintes porcentaxes iniciais: a) 3% para axudas para falecemento. b) 20% para subvencións de escolas infantís. c) 43% para subvencións por estudos. d) 34% para subvención por compra de vivenda. As cantidades resultantes operaran como “límite de referencia” para cada concepto, a consumir no exercicio de que se trate, e poderán ser modificadas para cada exercicio presupostario si o estímase conveniente a Comisión de Seguimento e Interpretación, en función dos resultados de exercicios anteriores. As posibles cantidades que puideran resultar sobrantes de calquera dos conceptos no exercicio presupostario conformarán un “fondo común” dentro da partida económica, que será destinado a completar as cantidades correspondentes a outros conceptos que puideran resultar escasas, e que será redistribuído pola Comisión de Seguimento e interpretación do Regulamento de Acción Social de acordo coas seguintes porcentaxes: a) 10% para axudas para facelemento. b) 45% para subvencións de escolas infantís. c) 35% para subvencións por estudos. d) 10% para subvención por compra de vivenda”. DISPOSICIÓN ADICIONAL QUINTA A primeira modificación puntual do Regulamento do Fondo de Acción Social e que afecta en exclusiva ao artigo 12, entrará en vigor con efectos retroactivos o 1 de novembro de 2017. Ames, 7 de xuño de 2018. O alcalde José M. Miñones Conde